Quina temàtica explora el text?
La forma musical fa referència al mode d'organització d'una idea musical per copsar l'obra en la seva totalitat. En el concepte hi ha dos conceptes diferents però relacionats, que són el tipus de composició, com ara la forma d'una simfonia o d'un concert, i l'estructura d'una peça en particular, d'un sol moviment i es parla de forma binària, forma ternària, forma sonata, fuga, etc.
Hi ha alguna superposició entre forma musical i gènere musical. Gènere musical s'utilitza per referir-se a estils concrets de música (com música clàssica o música rock) i es determina per elements com el llenguatge harmònic, ritmes característics, tipus d'instrument musical utilitzats i origen geogràfic. En aquest context el terme forma musical fa referència a un tipus particular d'estructura dins d'uns determinats gèneres. Per exemple, el "blues de 12 compassos" és una forma específica que trobem sovint en els gèneres de blues, rock and roll i jazz.
Algunes formes musicals són:

Fuga
Variació
Suite
Sonata
Simfonia
Concert
Obertura
Preludi
Poema simfònic
Marxa 
Polonesa
Masurca
Vals
Tarantel·la
Polka
Cànon
El text tracta sobre música.